
LIETUVOS VYRIAUSIASIS ADMINISTRACINIS TEISMAS

N U T A R T I S
			LIETUVOS RESPUBLIKOS VARDU

2026 m. rugsėjo 9 d.
Vilnius

[bookmark: _gjdgxs]Lietuvos vyriausiojo administracinio teismo teisėjų kolegija, susidedanti iš teisėjų Jolantos Malijauskienės (pranešėja), Ivetos Pelienės ir Ernesto Spruogio (kolegijos pirmininkas),
[bookmark: Buk_33][bookmark: Buk_34]teismo posėdyje apeliacine rašytinio proceso tvarka išnagrinėjo administracinę bylą pagal pareiškėjo V. V. apeliacinį skundą dėl Regionų administracinio teismo 2026 m. gegužės 19 d. sprendimo administracinėje byloje pagal pareiškėjo V. V. skundą atsakovams Lietuvos valstybei, atstovaujamai Lietuvos kariuomenės, ir Lietuvos kariuomenei dėl sprendimo panaikinimo ir neturtinės žalos priteisimo.

Teisėjų kolegija

n u s t a t ė:

I.

1. [bookmark: Buk_25][bookmark: Buk_26][bookmark: Buk_27]Pareiškėjas V. V. (toliau – ir pareiškėjas) kreipėsi į teismą su skundu, kurį patikslino, prašydamas: 1) panaikinti Lietuvos kariuomenės Dr. Jono Basanavičiaus karo medicinos tarnybos Karinės medicinos ekspertizės komisijos (toliau – ir Ekspertizės komisija, KMEK) 2024 m. birželio 18 d. medicinos ekspertizės akto Nr. 1981/2024 ekspertinį nutarimą (toliau – ir Ekspertinis nutarimas), kuriuo V. V. pripažintas netinkamu karo tarnybai; 2) panaikinti Ekspertizės komisijos centrinės pakomisės 2024 m. birželio 18 d. ekspertinio nutarimo pažymą Nr. 1981 (toliau – ir Ekspertinio nutarimo pažyma, Pažyma), kuria V. V. pripažintas netinkamu karo tarnybai; 3) priteisti pareiškėjui iš atsakovo Lietuvos valstybės, atstovaujamos Lietuvos kariuomenės, 2 000 Eur neturtinės žalos atlyginimą. Pareiškėjas taip pat prašė priteisti patirtas bylinėjimosi išlaidas. 
2. Pareiškėjas skunde nurodė, kad:
2.1. Pareiškėjas pateikė prašymą stoti į Generolo Jono Žemaičio Lietuvos karo akademiją (toliau – ir LKA), tačiau jis Ekspertizės komisijos pripažintas netinkamu. 2024 m. birželio 17 d. Ekspertizės komisijoje atlikus (duomenys neskelbtini), pareiškėjui buvo konstatuotas (duomenys neskelbtini), dėl ko jis pripažintas netinkamu tarnybai pagal Lietuvos Respublikos krašto apsaugos ministro 2020 m. birželio 3 d. įsakymu Nr. V-449 patvirtintų Tinkamumo karo, šaulio koviniame būryje ar žvalgybos pareigūno tarnybai pagal sveikatos būklę kriterijų (toliau – ir Kriterijai) 56.3 papunktį. Ši išvada nepagrįsta, nes 2024 m. balandžio 15 d. jam buvo padaryta (duomenys neskelbtini) viešojoje įstaigoje Vilniaus universiteto ligoninės Santaros klinikose (toliau – ir Santaros klinikos), pagal kurios rezultatus matyti, kad jis yra tinkamas karo tarnybai pagal Kriterijų 56.4 papunktį. Analogiškas rezultatas gautas ir 2021 m. birželio 29 d. Santaros klinikose atliktos (duomenys neskelbtini) metu, tačiau Ekspertizės komisija šiomis (duomenys neskelbtini) nesirėmė ir šio sprendimo tinkamai nemotyvavo. Tarp Santaros klinikose ir Ekspertizės komisijos atliktų (duomenys neskelbtini) laiko tarpas nedidelis, todėl akivaizdu, kad kažkurioje asmens sveikatos priežiūros įstaigoje buvo blogai atlikta (duomenys neskelbtini), nes mažai tikėtina, kad per tokį trumpą laiko tarpą pareiškėjui būtų (duomenys neskelbtini). Juolab, kad 2021 m. birželio 29 d. Santaros klinikose atliktos (duomenys neskelbtini) rezultatai beveik identiški 2024 m. balandžio 15 d. (duomenys neskelbtini) rezultatams, ir pagal šias abi (duomenys neskelbtini)s pareiškėjas tinkamas karo tarnybai. Esant šioms aplinkybėms, Ekspertizės komisija turėjo siųsti pareiškėją tirti papildomai arba imtis kitų veiksmų ir priimti Santaros klinikų atliktą pareiškėjo (duomenys neskelbtini) tyrimą.
2.2. Santaros klinikos yra tretinio lygio stacionarinių asmens sveikatos priežiūros įstaiga, t. y. pagal Lietuvos Respublikos sveikatos sistemos įstatymą tai laikoma aukščiausiu sveikatos priežiūros lygiu, todėl Ekspertizės komisija, turėdama tokios gydymo įstaigos priešingus tyrimo rezultatus, turėjo imtis atitinkamų veiksmų prieštaravimams pašalinti, o ne juos ignoruoti ir atmesti. Tokiais veiksmais buvo pažeisti Lietuvos Respublikos Vyriausybės 2002 m. liepos 12 d. nutarimu Nr. 1125 patvirtintų Karinės medicinos ekspertizės nuostatų (toliau – ir Nuostatai) 29 punkto reikalavimai, dėl ko buvo priimti neteisėti Ekspertinis nutarimas ir Ekspertinio nutarimo pažyma, kad pareiškėjas yra netinkamas karo tarnybai.
2.3. Individualiame administraciniame akte turi būti nurodomi pagrindiniai faktai, argumentai ir įrodymai, pateikiamas teisinis pagrindas, kuriuo viešojo administravimo subjektas rėmėsi priimdamas administracinį aktą; motyvų išdėstymas turi būti adekvatus, aiškus ir pakankamas. Pagal teisėtumo principą reikalaujama, jog viešojo administravimo subjektai savo veikla nepažeistų teisės aktų, kad jų sprendimai būtų pagrįsti, o sprendimų turinys atitiktų teisės normų reikalavimus. Skundžiama Pažyma yra priimta nesilaikant principų, kad būtina ištirti juridinių faktų visetą, t. y. Santaros klinikų (duomenys neskelbtini) turėjo būti motyvuotai atmesta, o jei neatmesta, tai turėjo būti atliekami tolimesni veiksmai, leidžiantys priimti neginčijamą sprendimą dėl pareiškėjo sveikatos būklės ir jo tinkamumo karo tarnybai. Ekspertizės komisijos veiksmai, atlikti priimant Ekspertinį nutarimą, t. y. išvados dėl tiriamojo asmens sveikatos būklės padarymas remiantis vien Ekspertizės komisijos gydytojų atliktais tyrimais ir nevertinant pareiškėjo pateiktų dokumentų, kuriose užfiksuotos kitokios išvados dėl pareiškėjui nustatytos diagnozės, negu Ekspertizės komisijos gydytojų atliktuose tyrimuose, yra akivaizdžiai nesuderinamas su pareigomis pagal Nuostatus. Visa situacija suponuoja nuomonę, kad pareiškėjui sudaromos kliūtys, priimamos neigiamos išvados dėl jo sveikatos būklės, kad jis nebūtų priimtas į LKA.
2.4. [bookmark: _Hlk202189668]Skundžiamas Ekspertizės komisijos aktas tiesiogiai daro įtaką pareiškėjo teisėms, priimant šį aktą valdžios institucijų darbuotojai neveikė taip, kaip pagal įstatymus šios institucijos ar jų darbuotojai privalėjo veikti. Pareiškėjas dėl šių neteisėtų Ekspertizės komisijos veiksmų nuolat patiria emocinį stresą, dvasinius išgyvenimus dėl jo galimybės įstoti mokytis į LKA, dėl tolimesnės savo ateities, karjeros, nes pagal savo vertybes ir įsitikinimus, savo ateitį ir lūkesčius išimtinai sieja su karo tarnyba. Ir šiais metais pareiškėjui įstoti mokytis į LKA yra labai ribotos. Taigi konstatuotina, kad pareiškėjui yra padaryta ir toliau daroma neturtinė žala. Neturtinės žalos atlyginimu negalima atkurti padėties, buvusios iki pažeidimo, tačiau jos paskirtis – kiek įmanoma sušvelninti negatyvias pareiškėjo patirtas žalos pasekmes. Pareiškėjo patirta neturtinė žala pinigine išraiška yra 2 000 Eur. Ši suma atitinka protingumo principą ir yra proporcinga neteisėtiems Ekspertizės komisijos veiksmams ir patirtiems pareiškėjo išgyvenimams. 
3. Atsakovas ir atsakovo atstovas Lietuvos kariuomenė atsiliepime į pareiškėjo skundą prašė jį atmesti. Atsakovas atsiliepime nurodė, kad:
3.1. Teismui skundžiamas aktas turi būti Ekspertizės komisijos ekspertinis nutarimas. Nuostatų prasme ekspertinis nutarimas – Ekspertizės komisijos gydytojų specialistų ekspertinių išvadų pagrindu Ekspertizės komisijos pirmininko priimtas nutarimas dėl tiriamojo asmens sveikatos būklės, ekspertinio nutarimo pažyma – krašto apsaugos ministro patvirtintos formos pažyma apie ekspertinį nutarimą. Ekspertizės komisijos ekspertinis nutarimas įrašomas į karinės medicinos ekspertizės akto baigiamąją dalį. Tik po to surašoma ekspertinio nutarimo pažyma, į kurią įrašomas prieš tai priimtas Ekspertizės komisijos ekspertinis nutarimas. Todėl asmeniui teisines pasekmes sukeliantis aktas yra Ekspertizės komisijos ekspertinis nutarimas, o ne ekspertinio nutarimo pažyma.
3.2. Pagal 2024 m. birželio 18 d. Ekspertinį nutarimą pareiškėjas buvo pripažintas netinkamu karo tarnybai – studijuoti karo mokymo įstaigoje (LKA) – pagal Kriterijų 1 skiltį ir nustatytą Z sveikatos grupę. Ekspertinis nutarimas yra teisėtas ir motyvuotai pagrįstas, Ekspertinio nutarimo pažyma surašyta ir įteikta pareiškėjui laikantis nustatyto teisinio reguliavimo.
3.3. Pareiškėjo sveikatos būklė buvo vertinama Ekspertizės komisijoje 2024 m. birželio 18 d. ir pareiškėjas buvo pripažintas netinkamu pagal Kriterijų 1 skiltį 56.3 papunktį dėl (duomenys neskelbtini). Pareiškėjo sveikatos būklė taip pat buvo vertinama Ekspertizės komisijoje 2019 m. vasario 2 d., 2020 m. liepos 30 d., 2021 m. rugpjūčio 3 d., 2023 m. birželio 23 d. Visų buvusių ekspertizių Ekspertizės komisijoje metu buvo atliekamos (duomenys neskelbtini), kurias vertino Ekspertizės komisijos gydytojas otorinolaringologas, ir, vadovaujantis Kriterijų 56.3 papunkčiu, pareiškėjas buvo pripažįstamas netinkamu dėl (duomenys neskelbtini). Ekspertizės komisijos 2024 m. vertino pareiškėjo pateiktą Santaros klinikų 2024 m. balandžio 15 d. išrašą iš medicininių dokumentų su (duomenys neskelbtini), tačiau įvertinęs visus turimus duomenis pripažino pareiškėją netinkamu pagal Kriterijų 56.3 papunktį. 2024 m. liepos 10 d. ambulatorinio apsilankymo Northway medicinos centre pateiktas ankstesnių (duomenys neskelbtini) aprašymas, tačiau 2024 m. liepos 10 d. nebuvo atlikta nauja (duomenys neskelbtini), taigi nebuvo pagrindo šių duomenų vertinti kaip naujų. Ekspertizės komisijos 2024 m. birželio 17 d. atlikta (duomenys neskelbtini), pagal kurią Ekspertizės komisijos gydytojas otorinolaringologas priėmė ekspertinę išvadą.
3.4. Ekspertizės komisija elgėsi atidžiai ir rūpestingai pareiškėjo atžvilgiu, teisėtai vykdė visas teisės aktų priskirtas funkcijas, bei pagrįstai ir motyvuotai priėmė skundžiamą Ekspertinį nutarimą, todėl pareiškėjo reikalavimas atlyginti jam patirtą neturtinę žalą negali būti tenkintinas. Karinės medicinos ekspertizės metu buvo išsamiai ir objektyviai patikrinta pareiškėjo sveikatos būklė, laikantis nustatytų procedūrų teisingai nustatyta, jog pareiškėjas pagal Kriterijų 1 skiltį ir nustatytą Z sveikatos grupę netinkamas karo tarnybai – studijuoti karo mokymo įstaigoje – LKA, bei priimtas pagrįstas Ekspertinis nutarimas, įvertinus visus medicininius duomenis apie pareiškėjo sveikatos būklę.

II.

4. Regionų administracinis teismas 2025 m. balandžio 24 d. sprendimu pareiškėjo skundą patenkino iš dalies, panaikino Ekspertinį nutarimą, kuriuo pareiškėjas pripažintas netinkamu karo tarnybai; administracinę bylą dėl pareiškėjo skundo reikalavimo – panaikinti Ekspertinio nutarimo pažymą, kuria pareiškėjas pripažintas netinkamu karo tarnybai, – nutraukė. Teismas priteisė pareiškėjui iš atsakovo Lietuvos valstybės, atstovaujamos Lietuvos kariuomenės, 500 Eur neturtinės žalos atlyginimą ir 518 Eur bylinėjimosi išlaidų.
5. Atsakovas ir atsakovo Lietuvos valstybės atstovas Lietuvos kariuomenė pateikė apeliacinį skundą, prašydami panaikinti Regionų administracinio teismo 2025 m. balandžio 24 d. sprendimą ir priimti naują sprendimą – pareiškėjo skundą atmesti.
6. [bookmark: Buk_28]Lietuvos vyriausiasis administracinis teismas 2025 m. liepos 2 d. nutartimi administracinėje byloje Nr. eA-2087-968/2025 atsakovų apeliacinį skundą tenkino iš dalies, panaikino Regionų administracinio teismo 2025 m. balandžio 24 d. sprendimo dalį dėl Ekspertinio nutarimo, kuriuo V. V. pripažintas netinkamu karo tarnybai, panaikinimo, neturtinės žalos atlyginimo ir bylinėjimosi išlaidų priteisimo, ir šią bylos dalį perdavė Regionų administraciniam teismui nagrinėti iš naujo.
7. Apeliacinės instancijos teismas nurodė, kad pirmosios instancijos teismas šioje administracinėje byloje turėtų pakartotinai nagrinėjamos bylos kontekste įvertinti 2024 m. birželio 17 d. Ekspertizės komisijoje atliktos (duomenys neskelbtini) bei Santaros klinikose 2024 m. balandžio 15 d. ir 2021 m. birželio 29 d. atliktų (duomenys neskelbtini) duomenis ir pašalinti paminėtose (duomenys neskelbtini)e esančius bylai reikšmingus prieštaravimus. Tai darydamas, teismas, be kita ko, turėtų tinkamai įvertinti Santaros klinikose 2024 m. balandžio 15 d. ir 2021 m. birželio 29 d. atliktų (duomenys neskelbtini) duomenis (apklausti pastarąsias (duomenys neskelbtini)s atlikusius medikus), taip pat spręsti, ar ši byla gali būti tinkamai išnagrinėta nepaskyrus medicininės ekspertizės. 

III. 

8. Pirmosios instancijos teismas, pakartotinai išnagrinėjęs administracinę bylą dalyje dėl pareiškėjo skundo reikalavimo panaikinti Ekspertinį nutarimą ir priteisti pareiškėjui iš atsakovo 2 000 Eur neturtinės žalos atlyginimą, 2026 m. gegužės 19 d. sprendimu pareiškėjo skundą atmetė.
9. Teismas nustatė tokias bylos aplinkybes:
9.1 Pareiškėjas 2024 m. birželio 3 d. pateikė prašymą stoti mokytis į Lietuvos karo akademiją gynybos arba gynybos technologijos studijų specialybes; stojamųjų egzaminų įvertinimas: profesinio tinkamumo testas 7,3, Karo medicinos ekspertizės komisijos pažyma – neįskaityta. 
9.2 Pareiškėjui 2024 m. gegužės 3 d. išduotas siuntimas į Lietuvos kariuomenės karinę medicinos ekspertizės komisiją dėl tinkamumo priimant į tarnybą.
9.3 Lietuvos kariuomenės dr. Jono Basanavičiaus karo medicinos tarnyba surašė Medicinos ekspertizės aktą Nr. 1981/2024, kurio Ekspertinių išvadų lentelėje (eil. Nr. 7) nurodyta, kad pareiškėjui diagnozuotas (duomenys neskelbtini), pagal 56.3 papunktį netinkamas. Otorinolaringologiniame vertinime nurodyta, kad pagal 2024 m. birželio 17 d. duomenis (duomenys neskelbtini); pažymėta, kad duomenų išvadai priimti pakanka; pagal Kriterijų 56.3 papunkčio 1 skiltį pripažįstamas netinkamu. 
9.4 Karo medicinos tarnyba 2024 m. birželio 18 d. priėmė Ekspertinį nutarimą – tarnybai netinkamas. Lietuvos kariuomenės Karinės medicinos ekspertizės komisijos centrinė pakomisė 2024 m. birželio 18 d. išdavė ekspertinio nutarimo pažymą Nr. 1981, kurioje nurodyta, kad priimtas ekspertinis sprendimas dėl tinkamumo į tarnybą (12, 13, 14, 15); pripažintas netinkamu pagal Kriterijų 1 skiltį ir nustatytą Z sveikatos grupę. 
9.5 Santaros klinikų Ausų, nosies, gerklės ligų centro 2021 m. birželio 29 d. išrašas iš medicininių dokumentų patvirtina, kad pareiškėjas atvyko pasitikrinti (duomenys neskelbtini) po 2 metų. Jaučia pagerėjimą (duomenys neskelbtini).
9.6 Pareiškėjas Karo medicinos tarnybos Karo medicinos centro 2021 m. liepos 27 d. siuntimu buvo siunčiamas į III-o lygio asmens sveikatos priežiūros įstaigą, ausų, nosies ir gerklės ligų gyd. konsultacijai, (duomenys neskelbtini). Diagnozė (duomenys neskelbtini). 
9.7 [bookmark: Buk_6]Lietuvos sveikatos mokslų universiteto (LSMU) ligoninės Kauno klinikos 2021 m. liepos 30 d. medicininių dokumentų išraše / siuntime Nr. LA 2021-0425339 / 050000-2021-766611 nurodyta: diagnozė – (duomenys neskelbtini). Ligos eiga / taikytas gydymas: (duomenys neskelbtini) patikrai atvyko dėl planuojamų studijų Karo akademijoje. ANG ligomis nesirgęs. Indikacijų (duomenys neskelbtini) reabilitacijai šiuo metu nėra (gyd. I. R.).
9.8 Santaros klinikų Ausų, nosies, gerklės ligų centro 2024 m. balandžio 15 d. išraše iš medicininių dokumentų matyti, kad pareiškėjas atvyko (duomenys neskelbtini) ištyrimui dėl tinkamumo tarnybai. Gydymas: (duomenys neskelbtini)).
9.9 Ekspertinio nutarimo pažymoje Nr. 1981 nurodyta, kad pareiškėjas pripažintas netinkamu pagal Kriterijų 1 skiltį ir nustatytą Z sveikatos grupę. Ekspertinis nutarimas galioja iki 2030 m. birželio 18 d.
9.10 Karinės medicininės ekspertizės 2024 m. birželio 17 d. sveikatos būklės vertinime (Otorinolaringologinis vertinimas) nurodyta, kad nusiskundimų (duomenys neskelbtini) neturi. (duomenys neskelbtini) nuo 2019 m. (netinkamas tarnybai, (duomenys neskelbtini) 2019, 2020, 2021, 2023 metais). (duomenys neskelbtini).
9.11 Northway medicinos centro 2024 m. liepos 1 d. ambulatorinio apsilankymo aprašyme nurodyta pagrindinė diagnozė: (duomenys neskelbtini).
9.12 Santaros klinikų 2024 m. lapkričio 5 d. Ambulatorinio apsilankymo aprašyme nurodyta: Diagnozės: (duomenys neskelbtini) (lėtinės pirmą kartą šiais metais nustatytos ligos). Tyrimų ir konsultacijų planas: (duomenys neskelbtini).
10. Teismas įvertino Lietuvos Respublikos krašto apsaugos sistemos organizavimo ir karo tarnybos įstatymo (toliau – ir Karo tarnybos įstatymas) 65 straipsnio 5 dalies, Nuostatų 1, 2, 11, 22, 24, 26, 27, 29–32 punktų nuostatas. 
11. Teismas nustatė, kad pareiškėjas pripažintas netinkamu pagal Kriterijų 56.3 papunktį, nes pagal Tinkamumo karo, šaulio koviniame būryje ar žvalgybos pareigūno tarnybai pagal sveikatos būklę kriterijų paaiškinimų 56 punktą (Kriterijų 1 priedas), Kriterijų 56.3 papunktis taikomas, remiantis (duomenys neskelbtini) tyrimu, kai (duomenys neskelbtini), vertinant pagal devynbalę Stanine skalę, atitinka 5–6 balus. Pagal 1 skiltį pripažįstami tinkamais, kai (duomenys neskelbtini). 
12. Teismas iš Ekspertizės komisijoje 2024 m. birželio 17 d. atliktos (duomenys neskelbtini) nustatė, kad (duomenys neskelbtini), taigi atitinka Kriterijų 56.3 papunktį, leidžiantį pripažinti pareiškėją netinkamu.
13. Iš Santaros klinikose 2024 m. balandžio 15 d. atliktos (duomenys neskelbtini) teismas nustatė, kad (duomenys neskelbtini); tai atitinka 2021 m. birželio 29 d. Santaros klinikose pareiškėjui atliktos (duomenys neskelbtini) rezultatus. 
14. Teismas nurodė, kad pagal Kriterijų paaiškinimų 56 punktą, Kriterijų 56.4 papunktis taikomas remiantis (duomenys neskelbtini) tyrimu, kai (duomenys neskelbtini), vertinant pagal devynbalę Stanine skalę atitinka 7 balus (10 lentelė). Teismas, atsižvelgdamas į tai, kad pareiškėjo (duomenys neskelbtini) pagal Santaros klinikų (duomenys neskelbtini)s patenka į Kriterijų 56.4 papunktį, nes jo (duomenys neskelbtini) kad pagal 10 lentelės devynbalę skalę vertinamas 7 balais, apribojimo laipsnis – 2, nurodė, kad Kriterijų 56.4 papunktis leidžia pareiškėją, kaip stojantį į karo mokymo įstaigą, pripažinti tinkamu.
15. Teismas, vertindamas pareiškėjo skundo aplinkybes, kad Ekspertizės komisijoje buvo surinkti prieštaringi faktiniai duomenys dėl jo (duomenys neskelbtini), įvertino pareiškėjo Santaros klinikose ir Karo tarnybos gydytojų atliktose (duomenys neskelbtini)e nustatytus duomenis ir pažymėjo, kad ginčijamame administraciniame akte ir pareiškėjo pateiktame Santaros klinikų administraciniame akte yra nurodomi priešingi pareiškėjo sveikatos būklės rezultatai. 
16. Teismas 2025 m. rugsėjo 30 d. nutartimi skyrė Sveikatos būklės tyrimo medicininę ekspertizę, pavedant ją atlikti Valstybinės teismo medicinos tarnybos ekspertams. Teismas išdėstė, kokie dokumentai buvo įvertinti priimant Valstybinės teismo medicinos tarnybos (VTMT) Vilniaus skyriaus 2026 m. kovo 3d. ekspertizės aktą N. EKG(16)72/2026(01) (toliau – ir Teismo ekspertizės aktas).
17. Teismas nurodė, kad Teismo ekspertizės akte pateikti atsakymai į teismo 2025 m. rugsėjo 30 d. nutartyje suformuluotus klausimus ir išvadas:
17.1. Lietuvos kariuomenės Dr. Jono Basanavičiaus karo medicinos tarnybos Karinės medicinos ekspertizė komisija 2024 m. birželio 17 d. (duomenys neskelbtini) atliko tinkamai, vadovaudamasi 2020 m. liepos 20 d. Karių sveikatos priežiūros sektoriaus viršininko patvirtinta audiometrijos procedūra Nr. 43VL-54 „(duomenys neskelbtini)“. Karo medicinos komisijos Tyrimų rezultatų, tyrimo duomenų ir specialistų konsultantų 2024 m. birželio 17 d. vertinimo 7 punkte (Otorinolaringologinis vertinimas) nurodyta išvada atitinka (duomenys neskelbtini) užfiksuotus rezultatus.
17.2. [bookmark: Buk_3][bookmark: Buk_21][bookmark: Buk_22]Pagal turimus duomenis spręsti, ar Santaros klinikose 2021 m. birželio 29 d. ir 2024 m. balandžio 15 d. (duomenys neskelbtini) atliktos tinkamai, negalima. Iš 2021 m. birželio 29 d. prof. gyd. E. L. įrašo „(duomenys neskelbtini) normos ribose“ galima spręsti, kad gydytojas vertino tik (duomenys neskelbtini)vidurkius, neatsižvelgdamas į (duomenys neskelbtini) – tokiu atveju neatspindima visa dažnių visuma, kuri būtina vertinant karinės ekspertizės metu. Be to, 2021 m. birželio 29 d., vertindama tą pačią (duomenys neskelbtini), gyd. V. V. konstatavo (duomenys neskelbtini), o 2024 m. balandžio 15 d. gyd. V. V. diagnozavo (duomenys neskelbtini).
17.3. [bookmark: Buk_35]Pagal byloje esančius medicininius duomenis paaiškinti, kodėl Ekspertizės komisijos ir Santaros klinikų (duomenys neskelbtini) yra užfiksuoti skirtingi (duomenys neskelbtini) vidurkiai ir dėl kokių objektyvių ar subjektyvių priežasčių V. V. (duomenys neskelbtini) rezultatai galėjo būti prieštaringi skirtingose asmens sveikatos priežiūros įstaigose, negalima. (duomenys neskelbtini). Pakitimai, nustatyti Kauno klinikų (duomenys neskelbtini), taip pat sutampa su Karo medicinos tarnybos atliktomis, nepriklausomai nuo tiriančiojo asmens. Kitose gydymo įstaigose atliktos (duomenys neskelbtini) – skiriasi tarpusavyje (pvz.: Respublikinės Klaipėdos ligoninės ir Santaros klinikų).
17.4. Ekspertizės komisija pagal atliktų (duomenys neskelbtini) rezultatus teisingai pritaikė 56.3 papunktį pagal Kriterijų 1 skiltį dėl (duomenys neskelbtini).
17.5. [bookmark: Buk_36]Atsakyti, kokia yra šiuo metu V. V. (duomenys neskelbtini) būklė, negalima. Galima vertinti tik buvusių (duomenys neskelbtini) duomenis: paskutinės KMT atliktos 2024 m. birželio 17 d. duomenimis, (duomenys neskelbtini).
17.6. [bookmark: Buk_52]Remiantis mokslinės literatūros ir klinikinės praktikos duomenimis, V. V. diagnozuotas (duomenys neskelbtini)yra negrįžtamoji būklė. 
17.7. [bookmark: Buk_37]Atsakyti, ar V. V. (duomenys neskelbtini) yra įgimti, negalima, nes byloje yra (duomenys neskelbtini) tik nuo 2019 metų. Ši patologija gali būti tiek įgimta, tiek įgyta. Dėl (duomenys neskelbtini) negrįžtamumo atsakyta 6-ame išvados punkte.
17.8. [bookmark: Buk_38]Kaip ir nurodyta 6-ame išvados punkte, visiškas (duomenys neskelbtini) savaiminis atsistatymas V. V. atveju negalimas.
18. [bookmark: Buk_14][bookmark: Buk_8][bookmark: Buk_39]Teismas nurodė, kad Teismo ekspertizės aktą parengė į teismo ekspertų sąrašą įrašytas teismo ekspertas, (duomenys neskelbtini) R. R. ir (duomenys neskelbtini) kpt. N. R.. Teismo ekspertizės akte nurodyta, kad V. V. siūlytos kandidatės dalyvauti ekspertizėje atsisakė ir į komisijos posėdį neatvyko, todėl išvada teikiama be jų.
19. Teismas nurodė, kad Teismo ekspertizės akte detaliai aprašyta atlikta ekspertizė, pateikti duomenys, susiję su pareiškėjui atliktais tyrimais, atsakant į teismo ekspertui pateiktus klausimus, nurodyti teismo eksperto atlikti veiksmai, nustatytos aplinkybės. Minėti faktiniai duomenys neabejotinai patvirtina, kad Teismo ekspertizės akte tiksliai nustatytos visos tirtos aplinkybės, atsižvelgiant į šį konkretų atvejį, atsakyta į teismo nutartyje pateiktus klausimus, t. y. vertinant pareiškėjui atliktų tyrimų rezultatus ((duomenys neskelbtini)s). 
20. Teismas pažymėjo, kad ginčo šalys ir jų atstovai nekėlė abejonių dėl teismo paskirto eksperto kvalifikacijos, kompetencijos ir nešališkumo.
21. Teismas, apibendrinęs Teismo ekspertizės akto išvadas dėl Ekspertinės komisijos 2024 m. birželio 17 d. atliktos (duomenys neskelbtini) tinkamumo, pareiškėjui diagnozuoto (duomenys neskelbtini), taip pat Santaros klinikų atliktų (duomenys neskelbtini) vertinimų skirtumus, konstatavo, kad Teismo ekspertizės akte padarytos išvados patvirtina Karo medicinos tarnybos Ekspertinio nutarimo sprendimą – tarnybai netinkamas, kadangi pareiškėjas pripažintas netinkamu pagal Kriterijų 1 skiltį ir nustatytą Z sveikatos grupę.
22. [bookmark: Buk_17][bookmark: Buk_23][bookmark: Buk_5]Teismas, įvertinęs teismo posėdžio metu apklaustų liudytojų: (duomenys neskelbtini)R. M., (duomenys neskelbtini)V. V., (duomenys neskelbtini) G. S. (N.) parodymus, konstatavo, kad liudytojų parodymai nepaneigė Ekspertinio nutarimo išvados, jog pareiškėjas tarnybai netinkamas.
23. [bookmark: Buk_29]Teismas padarė išvadą, kad Ekspertizės komisija, priimdama Ekspertinį nutarimą, atliko jos kompetencijai priskirtas funkcijas, laikėsi visų pagrindinių procedūrų, turėjusių užtikrinti objektyvų visų aplinkybių įvertinimą ir sprendimo pagrįstumą. Ekspertizės komisija objektyviai įvertino visas aplinkybes, medicininius dokumentus ir priėmė pagrįstą Ekspertinį nutarimą, atitinkantį konkretų, individualų pareiškėjo sveikatos būklės įvertinimą, todėl teismas neturi pagrindo tenkinti pareiškėjo skundą ir panaikinti Ekspertinį nutarimą, kuriuo V. V. pripažintas netinkamu karo tarnybai. 
24. Teismas, spręsdamas dėl skundo reikalavimo atlyginti neturtinę žalą, įvertino Lietuvos Respublikos civilinio kodekso (toliau – ir CK) 6.250 straipsnio 1 dalies, 6.271 straipsnio nuostatas, aktualią Lietuvos vyriausiojo administracinio teismo praktiką.
25. Teismas padarė išvadą, kad pareiškėjas neįrodė būtinų civilinės atsakomybės atsiradimo sąlygų – jo nurodytos neturtinės žalos atsiradimo fakto, taip pat valstybinės valdžios institucijos (Lietuvos kariuomenės) ar jo darbuotojų neteisėtos veikos (neveikimo). Nenustačius žalos atsiradimo fakto bei atstovės neteisėtų veiksmų (neveikimo), valstybei pagal CK 6.271 straipsnį nekyla prievolė atlyginti žalą, todėl pareiškėjo skundas dėl neturtinės žalos atlyginimo priteisimo atmestinas kaip nepagrįstas.
26. Teismas atmetė pareiškėjo skundą kaip nepagrįstą ir netenkino prašymo dėl bylinėjimosi išlaidų atlyginimo.

IV.

27. [bookmark: Buk_40]Pareiškėjas apeliaciniame skunde prašo: panaikinti pirmosios instancijos teismo 2026 m. gegužės 19 d. sprendimą ir tenkinti V. V. skundą arba, jei apeliacinės instancijos teismas spręstų, kad pats negali priimti naujo sprendimo dėl byloje likusių neištirtų aplinkybių, panaikinti pirmos instancijos teismo sprendimą ir perduoti bylą nagrinėti iš naujo pirmos instancijos teismui, įpareigojant teismą pašalinti nustatytus procesinius trūkumus; priteisti pareiškėjui iš atsakovo Lietuvos valstybės 2 000 Eur neturinės žalos atlyginimą; priteisti visas pareiškėjo patirtas bylinėjimosi išlaidas. Apeliacinis skundas grindžiamas šiais argumentais:
27.1. Pirmosios instancijos teismas skundžiamame sprendime nepagrįstai pritarė Teismo ekspertizės akto išvadoms ir nurodė, kad neturi pagrindo abejoti eksperto išvadų pagrįstumu. 
27.2. [bookmark: Buk_41][bookmark: Buk_42]Teismo ekspertas neatsakė į pagrindinius klausimus, kurie galėjo nulemti teisingo sprendimo priėmimą. Teismo ekspertas antrame ekspertinių išvadų punkte nurodė, kad negali spręsti, ar Santaros klinikose 2021 m. birželio 29 d. ir 2024 m. balandžio 15 d. (duomenys neskelbtini) atliktos tinkamai. Trečiame ekspertinių išvadų punkte teismo ekspertas nurodė, kad pagal byloje esančius medicininius duomenis paaiškinti, kodėl Ekspertizės komisijos ir Santaros klinikų (duomenys neskelbtini) yra užfiksuoti skirtingi (duomenys neskelbtini) ir dėl kokių objektyvių ar subjektyvių priežasčių V. V. (duomenys neskelbtini) rezultatai galėjo būti prieštaringi skirtingose asmens sveikatos priežiūros įstaigose, negalima. Ekspertas taip pat neatsakė ir į penktą ekspertinį klausimą, kokia šiuo metu yra V. V. (duomenys neskelbtini) būklė.
27.3. Kadangi Teismo ekspertizės akte nebuvo atsakyta į svarbiausius ir lemiamos reikšmės teisingai išspręsti bylą turinčius klausimus, teismo buvo prašoma į teismo posėdį kviesti ekspertizės išvadą pateikusį ekspertą ir jį apklausti, tačiau šis prašymas nebuvo tenkintas. Teismas nebuvo aktyvus, siekiant išsiaiškinti visas bylos aplinkybes, ir užkirto kelią pareiškėjui tas aplinkybes išsiaiškinti. 
27.4. Nagrinėjamu atveju liko neaišku, kodėl negalima nustatyti, ar Santaros klinikose 2021 ir 2024 m. (duomenys neskelbtini) atliktos tinkamai, o Karinės medicinos ekspertizė komisija 2024 m. birželio 17 d. (duomenys neskelbtini) atliko tinkamai. Teismo ekspertas sprendė, ar (duomenys neskelbtini) atlikta tinkamai tik ta prasme, kad buvo vadovaujamasi patvirtinta procedūra, ir nepateikė jokių medicininių paaiškinimų. 
27.5. [bookmark: Buk_53]Teismo ekspertizės išvadoje nurodyta, kad, remiantis mokslinės literatūros ir klinikinės praktikos duomenimis, V. V. diagnozuotas (duomenys neskelbtini) yra negrįžtamoji būklė. Jei šis (duomenys neskelbtini) yra negrįžtamoji būklė, kažkurios gydymo įstaigos atliktos (duomenys neskelbtini) yra klaidingos. Būtent atsakyti į šiuos klausimus ir panaikinti prieštaravimus turėjo teismo ekspertizė, tačiau ji to nepadarė, todėl negalėjo būti laikoma pagrindiniu įrodymu priimant sprendimą. 
27.6. Atsisakydamas kviesti teismo ekspertą ir jį apklausti dėl ekspertizės išvadoje esančių akivaizdžių prieštaravimų ir neaiškumų, pirmosios instancijos teismas suvaržė pareiškėjo teisę į teisingą procesą ir neįvykdė pareigos išsamiai ištirti bylą.
27.7. [bookmark: Buk_15][bookmark: Buk_9][bookmark: Buk_10]Teismo paskirtą ekspertizę atliko VTMT Vilniaus skyriaus teismo medicinos ekspertas R. R. ir (duomenys neskelbtini) N. R.. Pagal Lietuvos Respublikos administracinių bylų teisenos įstatymo (toliau – ir ABTĮ) nuostatas, ekspertas negali dalyvauti nagrinėjant bylą, jeigu jis pats tiesiogiai ar netiesiogiai yra suinteresuotas bylos baigtimi. Nagrinėjamu atveju teismas paskyrė ekspertu asmenį, kuris tiesiogiai dalyvavo pirminiuose veiksmuose priimant skundžiamą išvadą ir yra susijęs tarnybiniais ryšiais su suinteresuota žinyba, nes N. R. dirba (duomenys neskelbtini), t. y. jis įtraukiamas atlikti ekspertizę ir atsakyti į klausimus, kurie yra tiesiogiai susiję su šios (duomenys neskelbtini) sprendimo vertinimu. Toks asmuo teisiškai negalėjo būti skiriamas ekspertu, nes buvo suinteresuotas patvirtinti įstaigos, kurioje pats dirba, priimto sprendimo teisingumą. 
27.8. [bookmark: Buk_16]Ginčo šalys nekėlė abejonių dėl teismo paskirto eksperto R. R. kvalifikacijos, kompetencijos ir nešališkumo, nes prieš ekspertizės atlikimą tokių duomenų nei pareiškėjas, nei jo atstovas neturėjo. Pateikus Teismo ekspertizės aktą ir paaiškėjus, kad ekspertizė atlikta nekompetentingai, nes neatsakyta į pagrindinius klausimus, buvo nustatyta, kad tai atitinka ABTĮ 44 straipsnio 3 dalies 3 skyriaus reglamentuojamą eksperto nušalinimą, kai paaiškėja, kad jis yra nekompetentingas, todėl buvo prašoma paskirti pakartotinę ekspertizę.
27.9. [bookmark: Buk_12]Pareiškėjas pirmosios instancijos teismui teikė paaiškinimus dėl eksperto N. R. šališkumo ir suinteresuotumo bylos baigtimi, tačiau teismas nusprendė įtraukti kariuomenės ekspertą, todėl tokie veiksmai pažeidžia ABTĮ 44 straipsnį. 
27.10. [bookmark: Buk_43][bookmark: Buk_13]Nagrinėjamu atveju, net ir atlikus teismo ekspertizę, nebuvo pašalinti prieštaravimai dėl skirtingų gydymo įstaigų atliktų (duomenys neskelbtini) rezultatų, t. y. nebuvo atsakyta į klausimus, ar Santaros klinikose 2021 m. birželio 29 d. ir 2024 m. balandžio 15 d. (duomenys neskelbtini) atliktos tinkamai ir kokia yra šiuo metu V. V. (duomenys neskelbtini) būklė. Todėl teismas neturėjo jokio pagrindo vadovautis tokia ekspertize, kuri neatsakė į jo pačio suformuluotus klausimus, ir turėjo skirti papildomą ekspertizę. Teismas priėmė sprendimą remdamasis nepilnais duomenimis, jis nebuvo aktyvus, toks teismo neveikimas pažeidė ABTĮ 56 straipsnį (įrodymų visapusiško vertinimo taisyklę). Pirmosios instancijos teismas, atmetęs pareiškėjo prašymus kviesti teismo ekspertą, atlikti papildomą ekspertizę, neskirti N. R. į ekspertizę, pažeidė pareigą užtikrinti teisingą procesą. 
27.11. [bookmark: Buk_30][bookmark: Buk_31]Pirmosios instancijos teismas padarė nepagrįstą išvadą, kad liudytojų parodymai nepaneigė Ekspertinio nutarimo išvados, jog pareiškėjas tarnybai netinkamas. Teismo ekspertizė buvo paskirta ne tam, kad atsakyti į klausimą, ar V. V. tinkamas kario tarnybai, o tam, kad panaikintų prieštaravimus tarp dviejų medicinos įstaigų atliktų (duomenys neskelbtini). Liudytojai neturėjo kompetencijos atsakyti, ar V. V. yra tinkamas kario tarnybai, jie buvo kviečiami tam, kad paaiškintų savo atliktas (duomenys neskelbtini)s. Teismo ekspertas, įvertinęs visas aplinkybes, liudytojų paaiškinimus, būtų galėjęs atsakyti į ekspertizės metu neatsakytus klausimus, tačiau to nebuvo padaryta.
27.12. [bookmark: Buk_18][bookmark: Buk_24]Pirmą kartą išnagrinėjus bylą, pirmosios instancijos teismas konstatavo, kad Ekspertizės komisija nevykdė pareigos įvertinti visus duomenis apie asmens sveikatą, t. y. pažeidė Nuostatus ir nepašalino prieštaravimų dėl skirtingų medicininių duomenų. Tai, kad atsakovas pažeidė Nuostatus, patvirtino ir apklaustų liudytojų R. M. ir V. V. parodymai, kurie sustiprino abejones dėl Ekspertizės komisijos atliktų (duomenys neskelbtini) patikimumo ir dėl teismo ekspertizės objektyvumo. Teismo ekspertizė atlikta netinkamai, nes ekspertas nebendradarbiavo su Santaros klinikų medikais, kurie atliko (duomenys neskelbtini)s, nepašalino abejonių dėl jų duomenų prieštaravimų.
28. Net ir atlikus teisminę ekspertizę, nebuvo įvertinti Santaros klinikose 2024 m. balandžio 15 d. ir 2021 m. birželio 29 d. atliktų (duomenys neskelbtini) duomenys ir nepašalinti prieštaravimai dėl skirtingų medicininių duomenų. Pirmosios instancijos teismas negalėjo tokios ekspertizės išvados vertinti kaip įrodymo, ypač nežinodamas tikrosios dabartinės pareiškėjo (duomenys neskelbtini) būklės Tokiu būdu pirmosios instancijos teismas nevykdė Lietuvos vyriausiojo administracinio teismo įpareigojimo ir neatskleidė bylos esmės. 
28.1. Pirmosios instancijos teismas, atmesdamas reikalavimą dėl neturtinės žalos priteisimo, rėmėsi neišsamiu ir nekompetentingu įrodymu – teismo ekspertizės aktu, kuriame ekspertas neatsakė į esminį klausimą dėl pareiškėjo (duomenys neskelbtini) būklės. Kadangi teismas nepašalino prieštaravimų tarp pareiškėjui atliktų (duomenys neskelbtini), jis negalėjo objektyviai ir visapusiškai įvertinti, ar atsakovo neteisėti veiksmai ir neteisėtas sprendimas sukėlė pareiškėjui didžiulius dvasinius išgyvenimus, netikrumą dėl ateities ir neigiamus padarinius sveikatai.
29. Atsakovas atsiliepime į apeliacinį skundą prašo pirmosios instancijos teismo sprendimą palikti nepakeistą, o apeliacinį skundą atmesti. Atsakovas nurodo šiuos pagrindinius atsiliepimo argumentus:
29.1. [bookmark: Buk_4][bookmark: Buk_7]Pareiškėjo (duomenys neskelbtini) būklė Ekspertizės komisijoje buvo vertinta 5 kartus – 2019, 2020, 2021, 2023 ir 2024 m. 2021 m. Karinės medicinos ekspertizės metu buvo nagrinėjami pareiškėjo pateikti Santaros klinikose 2021 m. birželio 29 d. atliktos (duomenys neskelbtini) ir gydytojo E. L. konsultacijos duomenys. Nesutapus minimos (duomenys neskelbtini) ir Ekspertizės komisijoje atliktų ankstesnių (duomenys neskelbtini) duomenims, Karinė gydytojų konsultacinė komisija 2021 m. liepos 27 d. leido siųsti tiriamąjį į III lygio asmens sveikatos priežiūros įstaigą ausų, nosies ir gerklės (toliau - ANG) gydytojo konsultacijai diagnozės patikslinimui. LSMU ligoninės Kauno klinikose 2021 m. liepos 30 d. atlikta (duomenys neskelbtini) – (duomenys neskelbtini). Pareiškėjas konsultuotas LSMU ligoninės Kauno klinikų (duomenys neskelbtini) I. R.. Nustatyta diagnozė –(duomenys neskelbtini).
29.2. Ekspertizės komisija, atsižvelgdama į 7 (duomenys neskelbtini)s, kurios vertintos 5 skirtingų gydytojų otorinolaringologų, bei atsižvelgusi į faktines aplinkybes, kad (duomenys neskelbtini) – negrįžtamas (duomenys neskelbtini) pažeidimas, kuris gali išlikti stabilus arba progresuoti, bet ne regresuoti (sveikatos būklė nėra gerėjanti), priėmė teisėtą bei pagrįstą Ekspertinį nutarimą.
29.3. Pareiškėjas nepagrįstai teigia, kad teismo ekspertas neatsakė į esminius teismo ekspertizės klausimus. Ekspertai aiškiai nurodė objektyvias priežastis, dėl kurių negalima patikimai nustatyti, ar Santaros klinikose atliktos (duomenys neskelbtini) buvo atliktos tinkamai, taip pat paaiškino, kad pagal byloje esančius medicininius duomenis nėra galimybės objektyviai nustatyti skirtingų (duomenys neskelbtini) rezultatų atsiradimo priežasčių. Tokios išvados reiškia ne ekspertizės trūkumą, o tai, kad byloje nepakanka objektyvių medicininių duomenų išvadoms dėl anksčiau atliktų ekspertizių pateikti.
29.4. [bookmark: Buk_44]Pareiškėjas nepagrįstai nurodo, kad teismo ekspertizė neišsami, nes ekspertai neatsakė į klausimą dėl dabartinės V. V. (duomenys neskelbtini) būklės, kadangi pareiškėjo dabartinės (duomenys neskelbtini) būklės įvertinimas nebuvo ekspertizės objektas.
29.5. Teismo ekspertizės išvada buvo aiški, nuosekli ir motyvuota, todėl pirmosios instancijos teismas pagrįstai sprendė, kad teismo eksperto apklausa nebuvo būtina.
29.6. Pareiškėjas nepagrįstai nurodo, kad Ekspertizės komisijos ekspertas negali dalyvauti nagrinėjant bylą, jeigu jis pats tiesiogiai ar netiesiogiai yra suinteresuotas bylos baigtimi. Pagal Lietuvos vyriausiojo administracinio teismo praktiką, Karo medicinos tarnyba yra vienintelė institucija, įgaliota tikrinti asmenų sveikatos būklę ir nustatyti jų tinkamumą atitinkamos rūšies karo tarnybai. Be to, pirmosios instancijos teismas suteikė galimybę pareiškėjui ekspertizės atlikimui siūlyti savo norimą gydytoją specialistą, tačiau jo siūlytos kandidatės dalyvauti ekspertizėje atsisakė į komisijos posėdį neatvyko, todėl išvada buvo parengta ir teikiama be jų.
29.7. [bookmark: Buk_11]Byloje nėra jokių objektyvių duomenų, leidžiančių daryti išvadą, kad teismo ekspertizėje dalyvavęs (duomenys neskelbtini) N. R. buvo tiesiogiai ar netiesiogiai suinteresuotas bylos baigtimi. Vien aplinkybė, kad gydytojas eina pareigas Lietuvos kariuomenės Karinės medicinos ekspertizės komisijoje, savaime nesudaro pagrindo abejoti jo nešališkumu ar objektyvumu. 
29.8. Pirmosios instancijos teismas padarė pagrįstą išvadą, kad Ekspertizės komisija objektyviai įvertino visas aplinkybes, medicininius dokumentus ir priėmė pagrįstą Ekspertinį nutarimą, atitinkanti konkretų, individualų pareiškėjo sveikatos būklės įvertinimą. Kadangi Ekspertizės komisija elgėsi atidžiai ir rūpestingai pareiškėjo atžvilgiu, teisėtai vykdė visas teisės aktų priskirtas funkcijas, bei pagrįstai ir motyvuotai priėmė skundžiamą Ekspertinį nutarimą, pareiškėjo reikalavimas atlyginti jam patirtą neturtinę žalą taip pat negalėjo būti tenkinamas.

Teisėjų kolegija

k o n s t a t u o j a:

V.

30. Ginčas šioje administracinėje byloje kilo dėl 2024 m. birželio 18 d. Ekspertinio nutarimo, kuriuo pareiškėjas pripažintas netinkamu karo tarnybai, teisėtumo ir pagrįstumo bei dėl pareiškėjo prašymo priteisti jam iš atsakovo Lietuvos valstybės, atstovaujamos Lietuvos kariuomenės, neturtinės žalos atlyginimą.
31. Pirmosios instancijos teismas pareiškėjo skundą atmetė, konstatavęs, kad Ekspertizės komisija, priimdama Ekspertinį nutarimą, atliko jos kompetencijai priskirtas funkcijas, laikėsi visų pagrindinių procedūrų, turėjusių užtikrinti objektyvų visų aplinkybių įvertinimą ir sprendimo pagrįstumą. Ekspertizės komisija objektyviai įvertino visas aplinkybes, medicininius dokumentus ir priėmė pagrįstą Ekspertinį nutarimą, atitinkantį konkretų, individualų pareiškėjo sveikatos būklės įvertinimą. Nenustačius atsakovo neteisėtų veiksmų ir žalos, teismas taip pat netenkino pareiškėjo prašymo dėl neturtinės žalos atlyginimo.
32. Pareiškėjas, nesutikdamas su pirmosios instancijos teismo sprendimu, iš esmės nesutinka su teismo atliktu įrodymų (tarp jų – ir Teismo ekspertizės išvados) vertinimu, pažymėdamas, kad jos metu nebuvo pašalinti prieštaravimai tarp skirtingų gydymo įstaigų atliktų (duomenys neskelbtini) rezultatų. Pareiškėjas taip pat nurodo, kad teismo ekspertizę atliko šališkas ekspertas.
33. Pagal ABTĮ 140 straipsnio 1 dalį teismas, apeliacine tvarka nagrinėdamas bylą, patikrina pirmosios instancijos teismo sprendimo pagrįstumą ir teisėtumą, neperžengdamas apeliacinio skundo ribų. Byloje nenustatytos aplinkybės, dėl kurių turėtų būti peržengtos pareiškėjo apeliacinio skundo ribos, bei nenustatyti sprendimo negaliojimo pagrindai, nurodyti ABTĮ 146 straipsnio 2 dalyje (ABTĮ 140 str. 2 d.), todėl apeliacinės instancijos teismas šią bylą apeliacine tvarka nagrinėja ir patikrina pirmosios instancijos teismo sprendimo pagrįstumą ir teisėtumą, neperžengdamas apeliacinio skundo ribų (ABTĮ 140 str. 1 d.).

Faktinės bylos aplinkybės

34. Byloje nustatyta:
34.1. Pareiškėjo tinkamumas karinei tarnybai (t. y. jo sveikatos būklė) KMEK buvo tikrinamas 2019 m. vasario 2 d., 2020 m. liepos 30 d., 2021 m. rugpjūčio 3 d., 2023 m. birželio 23 d. Visų KMEK vykdytų ekspertizių metu buvo atliekamos (duomenys neskelbtini), kurias vertino KMEK gydytojas otorinolaringologas, ir, vadovaujantis Kriterijų 56.3 papunkčiu, pareiškėjas buvo pripažįstamas netinkamu dėl (duomenys neskelbtini).
34.2. Pareiškėjui 2021 m. birželio 29 d. Santaros klinikose atlikta (duomenys neskelbtini) (pareiškėjui nustatytas (duomenys neskelbtini).
34.3. KMEK gydytojo otorinolaringologo 2021 m. liepos 5 d. atliktos pareiškėjo (duomenys neskelbtini) rezultatai (duomenys neskelbtini). 
34.4. Nesutapus Santaros klinikose 2021 m. birželio 29 d. atliktos (duomenys neskelbtini) rezultatams su KMEK 2019 m., 2020 m. bei 2021 m. atliktų (duomenys neskelbtini) ir gydytojų diagnozėmis, pareiškėjas Ekspertizės komisijos buvo siunčiamas į III lygio asmens sveikatos priežiūros įstaigą ausų, nosies ir gerklės gydytojo konsultacijai diagnozės patikslinimui. Lietuvos sveikatos mokslų universitetinės ligoninės (LSMUL) Kauno klinikose 2021 m. liepos 30  d. atlikta (duomenys neskelbtini), kurios rezultatai – (duomenys neskelbtini).
34.5. Pareiškėjui 2024 m. gegužės 3 d. išduotas siuntimas Nr. 3070 į Lietuvos kariuomenės karinę medicinos ekspertizės komisiją dėl tinkamumo priimant į tarnybą įvertinimo.
34.6. KMEK 2024 m. birželio 17 d. atliktos (duomenys neskelbtini) metu nustatytas pareiškėjo (duomenys neskelbtini).
34.7. 2024 m. balandžio 15 d. Santaros klinikų (duomenys neskelbtini) Nr. 852 ir jos 2024 m. liepos 10 d. atliktas aprašymas patvirtina, kad pareiškėjui nustatytas (duomenys neskelbtini).
34.8. Skundžiamo Nutarimo Ekspertinių išvadų lentelėje (eil. Nr. 7) nurodyta, kad pareiškėjui diagnozuotas (duomenys neskelbtini), pagal 56.3 papunktį netinkamas. Otorinolaringologiniame vertinime nurodyta, kad pagal 2024 m. birželio 17 d. duomenis (duomenys neskelbtini); pažymėta, kad duomenų išvadai priimti pakanka; pagal 56.3 papunktį 1 skiltį pripažįstamas netinkamu. 2024 m. birželio 18 d. priimtas ekspertinis nutarimas – tarnybai netinkamas. KMEK centrinės pakomisės 2024 m. birželio 18 d. išduota ekspertinio nutarimo pažyma Nr. 1981, kurioje nurodyta, kad priimtas ekspertinis sprendimas dėl tinkamumo į tarnybą (12, 13, 14, 15); pripažintas netinkamu pagal Kriterijų 1 skiltį ir nustatytą Z sveikatos grupę. 

Bylai aktualus teisinis reglamentavimas

35. Ginčo teisinius santykius reglamentuoja Lietuvos Respublikos krašto apsaugos sistemos organizavimo ir karo tarnybos įstatymas (toliau – ir KASOKTĮ), Karinės medicinos ekspertizės nuostatai ir Tinkamumo karo ar civilinei krašto apsaugos tarnybai pagal sveikatos būklę kriterijai.
36. Remiantis KASOKTĮ 65 straipsnio 5 dalimi (redakcija, galiojusi nuo 2020 m. liepos 1 d.), tikrosios karo tarnybos karių, žvalgybos pareigūnų, tarnaujančių pagal žvalgybos pareigūno tarnybos sutartis, asmenų, stojančių ar šaukiamų į tikrąją karo tarnybą, tarnybą žvalgybos institucijoje ar Lietuvos šaulių sąjungos kovinius būrius, karių savanorių, kitų savanoriškos nenuolatinės karo tarnybos ir aktyviojo kariuomenės personalo rezervo karių sveikatos tikrinimo nustatant tinkamumą tarnybai, atrankos pagal sveikatos būklę tvarką nustato Vyriausybė arba jos įgaliota institucija..
37. Įgyvendindama KASOKTĮ 65 straipsnį, Vyriausybė 2002 m. nutarimu Nr. 1125 patvirtino Karinės medicinos ekspertizės nuostatus. Nuostatų (redakcija, galiojusi nuo 2024 m. sausio 1 d.) 1 punkte nustatyta, kad Karinės medicinos ekspertizės nuostatai (toliau – Nuostatai) nustato karinės medicinos ekspertizės komisijos sudėtį, jos darbo organizavimą, teises ir funkcijas, karo prievolininkų, šaukiamų į privalomąją karo tarnybą, asmenų, stojančių į profesinę karo tarnybą, Lietuvos arba užsienio valstybės švietimo įstaigas, kurias baigusiems asmenims suteikiamas karininko laipsnis (toliau – karo mokymo įstaigos), tarnybą žvalgybos institucijoje pagal žvalgybos pareigūnų, tarnaujančių žvalgybos institucijoje pagal žvalgybos pareigūnų tarnybos sutartis (toliau – žvalgybos pareigūnai), asmenų, stojančių į savanorišką nenuolatinę karo tarnybą, Lietuvos šaulių sąjungos kovinius būrius (toliau – koviniai būriai), profesinės karo tarnybos karių, privalomosios karo tarnybos karių, savanoriškosios nenuolatinės karo tarnybos karių, kariūnų ir žvalgybos pareigūnų bei šaulių, tarnaujančių koviniuose būriuose, sveikatos tikrinimo, atrankos pagal sveikatos būklę bei sveikatos sutrikimo sunkumo laipsnio (profesinės karo tarnybos kariams, privalomosios karo tarnybos kariams, savanoriškosios nenuolatinės karo tarnybos kariams, kariūnams, atsargos kariams), sveikatos sutrikimo (sutrikdymo) sunkumo laipsnio (žvalgybos pareigūnams), sveikatos sutrikdymo lygio (šauliams) (toliau visi kartu – sveikatos sutrikimo sunkumo laipsnis) nustatymo tvarką. Nuostatų 2 punkte nustatyta, kad asmenų, nurodytų Nuostatų 1 punkte, sveikata tikrinama ir atranka pagal sveikatos būklę atliekama Lietuvos kariuomenės karinės medicinos ekspertizės komisijoje (toliau – Komisija).
38. Nuostatų 11 punkte nustatyta, kad Komisija turi teisę: siųsti tikrinamus asmenis į kitas asmens sveikatos priežiūros įstaigas, teikiančias antrinio ir (ar) tretinio lygio asmens sveikatos priežiūros paslaugas, ištirti papildomai ar patikslinti diagnozę (11.1 p.); kreiptis į kitų asmens sveikatos priežiūros įstaigų gydytojus specialistus ir psichologus dėl vertinimų, kurių reikia ekspertinei nuomonei priimti (11.2 p.); gauti iš Valstybinės ligonių kasos prie Sveikatos apsaugos ministerijos, Asmenų su negalia teisių apsaugos agentūros prie Lietuvos Respublikos socialinės apsaugos ir darbo ministerijos, Valstybinio socialinio draudimo fondo valdybos prie Socialinės apsaugos ir darbo ministerijos, Lietuvos Respublikos sveikatos priežiūros įstaigų, Valstybinės teismo medicinos tarnybos ir kitų įstaigų dokumentus ir duomenis, įskaitant specialių kategorijų asmens duomenis apie tikrinamų asmenų sveikatos būklę ir jiems suteiktas ar teikiamas sveikatos priežiūros paslaugas, reikalingus Nuostatuose nurodytų tikrinamų asmenų sveikatai tikrinti, atrankai pagal sveikatos būklę vykdyti ir sveikatos sutrikimo sunkumo laipsniui nustatyti (11.3 p.).
39. Remiantis Nuostatų 22 punktu, medicinos ekspertizė atliekama vadovaujantis sveikatos būklės įvertinimo metodika ir tinkamumo karo, šaulio koviniame būryje ar žvalgybos pareigūno tarnybai pagal sveikatos būklę kriterijais (toliau – kriterijai), patvirtintais krašto apsaugos ministro, suderinus su sveikatos apsaugos ministru. Atliekant medicinos ekspertizę, tikrinama asmens sveikatos būklė, susipažįstama su jo medicininių tyrimų ir medicinos dokumentų duomenimis. Medicinos ekspertizei atlikti reikalingų medicininių tyrimų apimtį nustato KMT vadas (24 p.). Komisijos gydytojai atlieka medicinos ekspertizę: įvertina pateiktus medicinos dokumentus, anamnezės duomenis, duomenis apie diagnozuotas tiriamo asmens ligas; pagal kompetenciją atlieka klinikinį tyrimą; įvertina klinikinių, laboratorinių, instrumentinių tyrimų rezultatus ir kitus duomenis apie tiriamo asmens sveikatos būklę, konsultantų išvadas ir medicinos ekspertizės duomenis įrašo į krašto apsaugos ministro nustatytos formos medicinos ekspertizės aktą (toliau – medicinos ekspertizės aktas) (26 p.). Vadovaudamasis medicinos ekspertizės rezultatais ir atsižvelgdamas į medicinos ekspertizės tikslą, Komisijos gydytojas priima ekspertinę išvadą. Ši išvada įrašoma į medicinos ekspertizės aktą. Išvadoje nurodoma: ligos pavadinimas (jeigu ji diagnozuojama), ją atitinkanti kriterijuose nustatyta ligų grupė, ligos kodas pagal Tarptautinės statistinės ligų ir sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM), apribojimo laipsnis ir rekomendacijos dėl ribojimų tarnybai, kurios teikiamos KMT vado nustatyta tvarka atsižvelgiant į asmens sveikatos būklę. Apribojimo laipsnis nerašomas, kai tarnyba atidedama, asmuo pripažįstamas netinkamu tarnybai (27 p.). 
40. Pagal Nuostatų 29 punktą, jeigu yra indikacijų arba nepakanka duomenų apie asmens sveikatą, Komisijos pirmininkas ir gydytojas siunčia asmenį ištirti papildomai, konsultuotis ar patikslinti diagnozės į kitus Lietuvos kariuomenės padalinius, vykdančius sveikatinimo veiklą, ar kitas asmens sveikatos priežiūros įstaigas, teikiančias antrinio ir (ar) tretinio lygių asmens sveikatos priežiūros paslaugas. Asmenys, ištirti papildomai, grįžta pas tyrimą, konsultaciją ar diagnozės patikslinimą skyrusį Komisijos pirmininką ir gydytoją ar jį pavaduojantį asmenį, toliau atliekama jų medicinos ekspertizė.
41. Pagal Lietuvos Respublikos administracinių bylų teisenos įstatymo (toliau – ir ABTĮ) 3 straipsnio 1 dalį administracinis teismas sprendžia viešojo administravimo srities ginčus. Nagrinėdamas ginčą, teismas turi patikrinti viešojo administravimo subjekto priimto akto teisėtumą šiais aspektais: ar jis priimtas kompetentingo subjekto; ar buvo laikytasi pagrindinių procedūrų, ypač taisyklių, turėjusių užtikrinti objektyvų visų aplinkybių įvertinimą ir sprendimo pagrįstumą. Lietuvos vyriausiojo administracinio teismo teisėjų kolegija 2013 m. kovo 7 d. nutartyje (administracinė byla Nr. A502-22/2013), priimtoje nagrinėjant panašią situaciją, pažymėjo, jog specialių mokslo žinių reikalaujantis medicinos srities klausimų sprendimas nepatenka į administracinio teismo kompetencijos ribas. Dėl to teisėjų kolegija sprendžia, kad nagrinėjamoje byloje neturi būti pasisakoma, ar medicininių kriterijų vertinimą KMEK atliko pagal realią pareiškėjo sveikatos būklę, o tik turėtų būti tikrinama, ar KMEK, atlikdama pareiškėjo tinkamumo profesinei karo tarnybai specializuotą medicininę ekspertizę, laikėsi pirmiau minėtuose teisės aktuose nurodytų pagrindinių procedūrų, ypač taisyklių, turėjusių užtikrinti objektyvų visų aplinkybių įvertinimą ir sprendimo pagrįstumą (žr., pvz., Lietuvos vyriausiojo administracinio teismo 2014 m. kovo 3 d. nutartį administracinėje byloje Nr. A602-136/2014; 2021 m. sausio 6 d. nutartį administracinėje byloje Nr. eA-2412-602/2020).

Dėl bylos esmės

42. Byloje nagrinėjamas ginčas dėl KMEK 2024 m. birželio 18 d. medicinos ekspertizės akto Nr. 1981/2024 ekspertinio nutarimo, kuriuo pareiškėjas buvo pripažintas netinkamu karo tarnybai – studijuoti karo mokymo įstaigoje – Generolo Jono Žemaičio Lietuvos karo akademijoje, pagal Kriterijų 56.3 papunktį ir 1 skiltį bei nustatytą Z sveikatos grupę, konstatavus pareiškėjo (duomenys neskelbtini). 
43. Pareiškėjas nesutinka su šia išvada dėl to, kad jis KMEK buvo pateikęs Santaros klinikose 2024 m. balandžio 15 d. atliktą (duomenys neskelbtini), iš kurios rezultatų matyti, kad jis yra tinkamas karo tarnybai pagal Kriterijų 56.4 papunktį. 
44. KMEK Medicinos ekspertizės akto Nr. 1981/2024 Ekspertinių išvadų lentelėje (eil. Nr. 7) nurodyta, kad pareiškėjui diagnozuotas (duomenys neskelbtini)), pagal 56.3 papunktį netinkamas. Otorinolaringologiniame vertinime nurodyta, kad pagal 2024 m. birželio 17 d. duomenis (duomenys neskelbtini); pažymėta, kad duomenų išvadai priimti pakanka; pagal 56.3 papunktį 1 skiltį pripažįstamas netinkamu. 
45. [bookmark: Buk_45][bookmark: Buk_46]Teisėjų kolegija pažymi, kad, vykdant Lietuvos vyriausiojo administracinio teismo 2025 m. liepos 2 d. nutartį administracinėje byloje Nr. eA-2087-968/2025 ir siekiant pašalinti 2024 m. birželio 17 d. Ekspertizės komisijoje atliktos (duomenys neskelbtini) bei Santaros klinikose 2024 m. balandžio 15 d. ir 2021 m. birželio 29 d. atliktų (duomenys neskelbtini) prieštaravimus, bylą iš naujo nagrinėjantis pirmosios instancijos teismas 2025 m. rugsėjo 30 d. nutartimi skyrė Sveikatos būklės tyrimo medicininę ekspertizę, pavedant ją atlikti VTMT ekspertams. Teismo medicinos ekspertų, be kita ko, buvo klausiama: ar KMEK tinkamai atliko 2024 m. birželio 17 d. (duomenys neskelbtini), ar Ekspertiniame nutarime padaryta otorinolaringologinio vertinimo išvada atitinka (duomenys neskelbtini) užfiksuotus rezultatus; ar Santaros klinikose 2021 m. birželio 29 d. ir 2024 m. balandžio 15 d. (duomenys neskelbtini) atliktos tinkamai, ar jų rezultatai atitinka pateiktas išvadas; kodėl KMEK ir Santaros klinikų (duomenys neskelbtini)e yra užfiksuoti skirtingi (duomenys neskelbtini) vidurkiai, dėl kokių objektyvių ar subjektyvių priežasčių V. V. (duomenys neskelbtini) tyrimų (duomenys neskelbtini)) rezultatai galėjo būti prieštaringi skirtingose asmens sveikatos priežiūros įstaigose; kokia šiuo metu yra V. V. (duomenys neskelbtini) būklė.
46. [bookmark: Buk_47][bookmark: Buk_48]Atlikę ekspertizę teismo medicinos ekspertai, Teismo ekspertizės akte atsakydami į minimus klausimus, nurodė, kad: KMEK 2024 m. birželio 17 d. (duomenys neskelbtini) atliko tinkamai, Ekspertiniame nutarime pateikta otorinolaringologinio vertinimo išvada atitinka (duomenys neskelbtini) užfiksuotus rezultatus; pagal turimus duomenis spręsti, ar Santaros klinikose 2021 m. birželio 29 d. ir 2024 m. balandžio 15 d.   (duomenys neskelbtini) atliktos tinkamai, negalima; pagal byloje esančius medicininius duomenis paaiškinti, kodėl KMEK ir Santaros klinikų (duomenys neskelbtini)e yra užfiksuoti skirtingi (duomenys neskelbtini) vidurkiai ir dėl kokių objektyvių ar subjektyvių priežasčių V. V. (duomenys neskelbtini) tyrimų ((duomenys neskelbtini) rezultatai galėjo būti prieštaringi skirtingose asmens sveikatos priežiūros įstaigose, negalima; atsakyti, kokia yra šiuo metu V. V. (duomenys neskelbtini) būklė, negalima.
47. Teisėjų kolegija, atsižvelgdama į Teismo ekspertizės akto išvadas, jog, pagal turimus dokumentus, negalima paaiškinti Komisijoje atliktos (duomenys neskelbtini) bei Santaros klinikose 2024 m. balandžio 15 d. ir 2021 m. birželio 29 d. atliktų (duomenys neskelbtini) prieštaravimų, kadangi teismo ekspertizei pateikti byloje esantys duomenys nepakankami tokioms išvadoms pateikti, bei į tai, kad vienintelė institucija, įgaliota tikrinti karių sveikatos būklę ir nustatyti, ar asmuo tinkamas stoti į profesinę karo tarnybą, yra Karo medicinos tarnyba, o teismų kompetencijai nepriskiriamas medicininių kriterijų vertinimas, prieina prie išvados, kad, nesurinkus pakankamai medicininių dokumentų, byloje esantys prieštaravimai dėl pareiškėjo (duomenys neskelbtini) būklės negali būti pašalinti bylos nagrinėjimo teisme metu.
48. Pažymėtina, kad KMEK atliekant pareiškėjo tinkamumo karinei tarnybai ekspertizę, buvo surinkti prieštaringi faktiniai duomenys dėl pareiškėjo (duomenys neskelbtini) būklės, tačiau KMEK nepašalino nustatytų prieštaravimų, nesurinko visų būtinų duomenų pareiškėjo (duomenys neskelbtini) nustatyti. Priimdama Ekspertinį nutarimą, Karo medicinos tarnyba vadovavosi tik savo gydytojų medicininiais dokumentais ir dokumentais, pagrindžiančiais jų išvadas, tačiau nesivadovavo pareiškėjo pateiktais medicininiais dokumentais (Santarų klinikų 2024 m. balandžio 15 d. (duomenys neskelbtini)). KMEK skundžiamame Ekspertiniame nutarime nepaaiškino, kodėl nebuvo vadovaujamasi pareiškėjo pateiktais medicininiais dokumentais, kodėl jie buvo pripažinti netinkamais.
49. KMEK veiksmai, atlikti priimant Ekspertinį nutarimą, t. y. išvados padarymas dėl tiriamojo asmens sveikatos būklės remiantis vien KMEK gydytojų atliktais tyrimais ir nevertinant pareiškėjo pateiktų dokumentų, kuriose užfiksuotos kitokios išvados dėl pareiškėjo (duomenys neskelbtini) būklės, negu KMEK gydytojų atliktuose tyrimuose, yra akivaizdžiai nesuderinamas su pareigomis pagal Nuostatus. KMEK pagal Nuostatus privalėjo įvertinti visus duomenis apie asmens sveikatą, jeigu šie duomenys yra prieštaringi, pasisakyti, kodėl vadovaujasi vienais duomenimis ir atmeta kitus duomenis (pareiškėjo pateiktus). KMEK pareigos įvertinti visus duomenis apie asmens sveikatą nevykdė, kaip ir pareigos pašalinti prieštaravimus dėl turimų asmens sveikatos būklės duomenų (žr., pvz., Lietuvos vyriausiojo administracinio teismo 2021 m. sausio 6 d. nutartį administracinėje byloje Nr. eA-2412-602/2020).
50. KMEK pareiga išsamiai, t. y. atsižvelgiant į visus turimus faktinius duomenis, įvertinti tikrinamo asmens sveikatos būklę, o esant neaiškumų, kreiptis į kitas gydymo įstaigas dėl diagnozių patikslinimo, kyla iš minėtų Nuostatų reikalavimų – 8.1, 11.2 punktų (pvz., teisė siųsti tikrinamus asmenis į kitas asmens sveikatos priežiūros įstaigas, teikiančias antrinio ar tretinio lygio asmens sveikatos priežiūros paslaugas, ištirti papildomai ar patikslinti diagnozės; gauti duomenis ir dokumentus apie asmenų sveikatos būklę iš kitų asmens sveikatos priežiūros įstaigų); 24 punkto (tikrinama kiekvieno asmens sveikatos būklė, susipažįstama su jo medicininių tyrimų ir medicinos dokumentų duomenimis); 26 punkto (Komisijos pakomisių nariai gydytojai atlieka medicinos ekspertizę: įvertina pateiktus medicinos dokumentus, anamnezės duomenis, duomenis apie tiriamajam diagnozuotas ligas; pagal kompetenciją atlieka klinikinį tyrimą; įvertina klinikinių, laboratorinių, instrumentinių tyrimų rezultatus ir kitus duomenis apie tiriamojo asmens sveikatos būklę, konsultantų išvadas); 29 punkto (jeigu yra indikacijų arba nepakanka duomenų apie asmens sveikatą, Komisijos pakomisės pirmininkas ir pakomisės gydytojas pasirašo siuntimą ir siunčia asmenį ištirti papildomai, konsultuotis ar patikslinti diagnozės (toliau – papildomi tyrimai) į kitus Lietuvos kariuomenės padalinius, vykdančius sveikatinimo veiklą, ar kitas asmens sveikatos priežiūros įstaigas, teikiančias antrinio ir tretinio lygių asmens sveikatos priežiūros paslaugas).
51. Nustačius, kad KMEK nesivadovavo minėtais Nuostatų reikalavimais ir nevykdė pareigos išsamiai, t. y. atsižvelgiant į visus turimus faktinius duomenis, įvertinti tikrinamo asmens sveikatos būklę, o, esant neaiškumų, kreiptis į kitas gydymo įstaigas dėl diagnozių patikslinimo, skundžiamas administracinis aktas naikinamas remiantis ABTĮ 91 straipsnio 1 dalies 3 punktu (skundžiamas teisės aktas (ar jo dalis) turi būti panaikintas, jeigu jis yra neteisėtas dėl to, kad jį priimant buvo pažeistos pagrindinės procedūros, ypač taisyklės, turėjusios užtikrinti objektyvų visų aplinkybių įvertinimą ir sprendimo pagrįstumą.). Todėl pagrįstas yra pareiškėjo reikalavimas panaikinti Ekspertinį nutarimą. Pažymėtina, kad pagal ABTĮ 94 straipsnio nuostatas, skundžiamo teisės akto (veiksmo) panaikinimas reiškia, kad konkrečiu atveju atkuriama buvusi iki ginčijamo teisės akto (veiksmo) priėmimo padėtis, tai yra atkuriamos pažeistos pareiškėjo teisės ar teisėti interesai, tačiau iki panaikinto teisės akto galiojusio kito teisės akto teisinė galia tokiu atveju savaime neatkuriama.
52. Panaikinus skundžiamą aktą kaip neteisėtą, iš dalies pagrįstu pripažįstamas ir pareiškėjo reikalavimas priteisti neturtinę žalą, atsiradusią dėl neteisėto akto priėmimo, kaip tai yra įtvirtinta Civilinio kodekso 6.271 straipsnyje, nustatančiame atsakomybę už žalą, atsiradusią dėl valdžios institucijų neteisėtų veiksmų. Naikinamas skundžiamas aktas tiesiogiai daro įtaką pareiškėjo teisėms, priimant šį aktą valdžios institucijų darbuotojai neveikė taip, kaip pagal įstatymus šios institucijos ar jų darbuotojai privalėjo veikti.
53. Teismas, atsižvelgdamas į pareiškėjo nurodytas aplinkybes dėl jo patirto emocinio streso, dvasinių išgyvenimų dėl praleistos galimybės įstoti mokytis į LKA, dėl tolimesnės savo ateities, karjeros, nes pagal vertybes ir įsitikinimus, savo ateitį ir lūkesčius išimtinai siejo su karo tarnyba, sprendžia, kad pareiškėjui padaryta neturtinė žala (CK 6.250 str.). Teismas, nustatydamas neturtinės žalos dydį, atsižvelgia į jos pasekmes bei kitas turinčias reikšmės bylai aplinkybes, taip pat į sąžiningumo, teisingumo ir protingumo kriterijus ir sprendžia, kad pareiškėjui turėtų būti priteista 500 Eur neturtinės žalos atlyginimo. Pareiškėjo prašomas žalos atlyginimas – 2 000 Eur – yra pernelyg didelis atsižvelgiant į tai, kad šiame baigiamajame teismo akte nėra daroma išvada ir konstatuojama, kad klausimas išspręstas neteisėtai, tačiau konstatuojama, kad institucija nesilaikė procedūrų ir klausimas grąžinamas nagrinėti institucijai iš naujo.
54. Teisėjų kolegija nepasisako dėl šalių argumentų, susijusių su pareiškėjui medicininiuose dokumentuose nustatyta diagnoze, jos teisingumu. Visus klausimus, turinčius užtikrinti pagrįsto ir teisėto administracinio sprendimo priėmimą, privalo išspręsti institucija, priimanti administracinį sprendimą, kurio teismas negalės priimti, nes tai pagal kompetenciją priskirta atitinkamoje srityje veikiančiai institucijai. Administracinis teismas tikrina administracinio sprendimo teisėtumą. 
55. Tai konstatavus, kiti šalių procesiniuose dokumentuose pateikti argumentai ir tikrinamo pirmosios instancijos teismo motyvai neturi esminės teisinės reikšmės bylai teisingai išspręsti ir nekeičia šioje byloje susiklosčiusios situacijos teisinio vertinimo, todėl dėl jų plačiau nepasisakoma. 
56. Apibendrinant spręstina, kad pirmosios instancijos teismas iš dalies neteisingai sprendė dėl atsakovo taikytų materialiosios teisės normų, todėl pareiškėjo apeliacinis skundas tenkinamas iš dalies, o pirmosios instancijos teismo sprendimas keičiamas.
57. Patenkinus pareiškėjo skundą, pareiškėjui turi būti atlygintos jo turėtos bylinėjimosi išlaidos (ABTĮ 40 str.). ABTĮ 40 straipsnio 5 dalis įtvirtina, jog proceso šalis, kurios naudai priimtas sprendimas, turi teisę reikalauti atlyginti jai išlaidas advokato ar advokato padėjėjo pagalbai apmokėti. Vadovaujantis ABTĮ 41 straipsnio 3 dalimi, jeigu Lietuvos vyriausiasis administracinis teismas, neperduodamas bylos iš naujo nagrinėti, pakeičia pirmosios instancijos teismo sprendimą arba priima naują sprendimą, jis atitinkamai pakeičia bylinėjimosi išlaidų paskirstymą.
58. Atstovavimo išlaidų atlyginimo klausimas sprendžiamas Lietuvos Respublikos civilinio proceso kodekso (toliau – ir CPK) ir kitų teisės aktų nustatyta tvarka. CPK 98 straipsnio 1 dalis nustato, kad šaliai, kurios naudai priimtas sprendimas, teismas priteisia iš antrosios šalies išlaidas už advokato ar advokato padėjėjo, dalyvavusio nagrinėjant bylą, pagalbą, taip pat už pagalbą rengiant procesinius dokumentus bei teikiant konsultacijas. CPK 98 straipsnio 2 dalis nustato, jog šalies išlaidos, susijusios su advokato ar advokato padėjėjo pagalba, atsižvelgiant į konkrečios bylos sudėtingumą ir advokato ar advokato padėjėjo darbo ir laiko sąnaudas, yra priteisiamos ne didesnės, kaip yra nustatyta teisingumo ministro kartu su Lietuvos advokatų tarybos pirmininku patvirtintose rekomendacijose dėl užmokesčio dydžio. Lietuvos Respublikos teisingumo ministro 2004 m. balandžio 2 d. įsakymu Nr. 1R-85 patvirtintos Rekomendacijos dėl civilinėse bylose priteistino užmokesčio už advokato ar advokato padėjėjo teikiamą teisinę pagalbą (paslaugas) maksimalaus dydžio (toliau – ir Rekomendacijos) (2015 m. kovo 19 d. įsakymo Nr. 1R-77 redakcija).
59. Pareiškėjas prašė priteisti pirmą kartą bylą nagrinėjant pirmosios instancijos teisme turėtas bylinėjimosi išlaidas: 22,50 Eur žyminio mokesčio ir 1 055 Eur atstovavimo išlaidų (300 Eur už paklausimo Lietuvos Respublikos krašto apsaugos ministerijai (toliau – ir KAM) parengimą, rengiantis bylos nagrinėjimui; 600 Eur už skundo parengimą ir 155 Eur už atstovavimą teismo posėdyje), kurias patvirtina sąskaita faktūra ir mokėjimo pavedimai. Teisėjų kolegija pažymi, kad pareiškėjo prašomos atstovavimo išlaidos – 600 Eur už apeliacinio skundo parengimą ir 155 Eur už atstovavimą teismo posėdyje, neviršija Rekomendacijų nustatyto dydžio, tačiau pareiškėjas nepagrindė 300 Eur išlaidų, patirtų advokatui susipažinus su dokumentais bei parengus raštą Krašto apsaugos ministerijai iki bylos iškėlimo teisme (spręstina, kad šios išlaidos nesusiję su nagrinėjama byla ir pareiškėjui nepriteistinos). 
60. Iš naujo nagrinėjant bylą pirmosios instancijos teisme, pareiškėjas pateikė prašymus dėl 220 Eur bylinėjimosi išlaidų už atstovavimą 2025 m. rugsėjo 9 d. teismo posėdyje ir 220 Eur už atstovavimą 2026 m. gegužės 5 d. teismo posėdyje atlyginimo, ir šios išlaidos neviršija Rekomendacijų nustatyto dydžio. Atsižvelgiant į tai, kad pareiškėjo skundas tenkinamas iš dalies, vadovaujantis teisingumo ir protingumo kriterijais, pareiškėjui iš atsakovo priteistina 800 Eur bylinėjimosi išlaidų, patirtų pirmosios instancijos teisme, ir 22,50 Eur žyminio mokesčio.
61. Teisėjų kolegija, įvertinusi pareiškėjo pateiktus dokumentus, nustatė, kad už apeliacinį skundą buvo sumokėtas 15 Eur žyminis mokestis. Pažymėtina, kad pareiškėjas, paduodamas apeliacinį skundą ir jo priedus elektroninių ryšių priemonėmis, turėjo mokėti 75 procentus už apeliacinį skundą mokėtinos žyminio mokesčio sumos, t. y. 11,25 Eur (ABTĮ 35 str. 2 ir 3 d.), todėl pareiškėjui iš atsakovo priteistina 11,25 Eur suma. Sumokėta žyminio mokesčio permoka (3,75 Eur) pareiškėjui grąžinama. Išaiškintina, kad žyminį mokestį grąžina Valstybinė mokesčių inspekcija prie Lietuvos Respublikos finansų ministerijos (ABTĮ 38 str. 3 d.). 

Vadovaudamasi Lietuvos Respublikos administracinių bylų teisenos įstatymo 144 straipsnio 1 dalies 3 punktu, teisėjų kolegija

n u t a r i a: 

[bookmark: Buk_49]Pareiškėjo V. V. apeliacinį skundą tenkinti iš dalies.
Regionų administracinio teismo 2026 m. gegužės 19 d. sprendimą pakeisti ir jo rezoliucinę dalį išdėstyti taip:
[bookmark: Buk_50]„Pareiškėjo V. V. skundą tenkinti iš dalies. 
[bookmark: Buk_32]Panaikinti Lietuvos kariuomenės Dr. Jono Basanavičiaus karo medicinos tarnybos Karinės medicinos ekspertizės komisijos 2024 m. birželio 18 d. medicinos ekspertizės akto Nr. 1981/2024 ekspertinį nutarimą, kuriuo V. V. pripažintas netinkamu karo tarnybai.
[bookmark: Buk_54]Priteisti pareiškėjui V. V. iš atsakovo Lietuvos valstybės, atstovaujamos Lietuvos kariuomenės, 500 Eur (penkių šimtų eurų) neturtinės žalos atlyginimą.
[bookmark: Buk_51]Kitą pareiškėjo V. V. skundo dalį atmesti“.
[bookmark: Buk_55]Priteisti pareiškėjui V. V. iš atsakovo Lietuvos kariuomenės 822,50 Eur (aštuonis šimtus dvidešimt du eurus 50 centus) bylinėjimosi išlaidų, patirtų pirmosios instancijos teisme ir 11,25 Eur (vienuolika eurų 25 centus) bylinėjimosi išlaidų, patirtų apeliacinės instancijos teisme.
[bookmark: Buk_56]Grąžinti pareiškėjui V. V. žyminio mokesčio permoką – 3,75 Eur (tris eurus 75 centus).
Nutartis neskundžiama.

